**Mór Városi Önkormányzat Képviselő-testületének
8/2023. (III.30.) önkormányzati rendelete**

**egyes önkormányzati rendeleteknek a szociális vetítési alap bevezetésével összefüggő módosításáról**

Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény 32. § (3) bekezdésében, 45. § (3) bekezdésében, 92. § (1) bekezdés b) pontjában, 92. § (2) bekezdésében, 115. § (3) bekezdésében, 132. § (4) bekezdés d) és g) pontjában, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) bekezdésében, 34. §-ban, a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(3) bekezdésében, a 148. § (5) bekezdésében, a Mór Mikrokörzeti Szociális Intézményi Társulás Társulási Megállapodás III. fejezet 2.4 pontjában és a Móri Többcélú Kistérségi Társulás Társulási Megállapodás VII. fejezet 1.17 pontjában kapott felhatalmazás alapján, az Alaptörvény 32. cikk(1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8., 8a., 9. és 15. pontjában, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 32. § (3) bekezdésében és 45. § (1) bekezdésében meghatározott feladatkörében eljárva, a Mór Mikrokörzeti Szociális Intézményi Társulásban és a Móri Többcélú Kistérségi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával a következőket rendeli el:

**1. §**

(1) Mór Városi Önkormányzat Képviselő-testületének az első lakáshoz jutók pénzügyi támogatásáról szóló 8/2013. (IV.3.) önkormányzati rendelete 3. § (3) bekezdése helyébe a következő rendelkezés lép:

„(3) Támogatás csak az (1) bekezdés értelmében jogosultak részére, és közülük is csak azoknak nyújtható, akiknél a családban a kérelem benyújtását megelőző három havi átlagjövedelem alapján számított egy főre jutó havi nettó jövedelem a szociális vetítési alap három és félszeresét, egyedül álló kérelmező esetén négy és félszeresét nem haladja meg.”

(2) Mór Városi Önkormányzat Képviselő-testületének az első lakáshoz jutók pénzügyi támogatásáról szóló 8/2013. (IV.3.) önkormányzati rendelete 3. § (5) bekezdés c) pontja helyébe a következő rendelkezés lép:

*(Nem adható támogatás annak:)*

„*c)* aki rendszeres jövedelemmel nem rendelkezik, illetve az egy főre jutó havi nettó jövedelem a szociális vetítési alap összegét nem éri el,”

**2. §**

Mór Városi Önkormányzat Képviselő-testületének a személyes gondoskodást nyújtó ellátásokról szóló 11/2015. (V. 6.) önkormányzati rendelete 9. § (2)–(3) bekezdése helyébe a következő rendelkezések lépnek:

„(2) Az ellátásban részesülő személy által napi háromszori étkezés és a nappali ellátás esetén fizetendő személyi térítési díjat az intézményvezető állapítja meg akként, hogy az intézményi térítési díjat

*a)* 75 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 170%-át,

*b)* 50 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 250 %-át,

*c)* 25 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 300 %-át,

*d)* 10 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 400 %-át

(2a) A napi egyszeri étkezés, az étkezés kiszállítása és a házi segítségnyújtás ellátásban részesülő személy által fizetendő személyi térítési díjat az intézményvezető állapítja meg akként, hogy az intézményi térítési díjat

*a)* 80 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 170%-át,

*b)* 50 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 300 %-át,

*c)* 40 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 400 %-át,

*d)* 25 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 500 %-át,

*e)* 10 %-kal csökkenteni kell, ha a kérelmező havi jövedelme nem haladja meg a szociális vetítési alap összegének 700 %-át.

(3) Mentesül a térítési díj fizetési kötelezettség alól, akinek havi jövedelme nem haladja meg a szociális vetítési alap összegét.”

**3. §**

Mór Városi Önkormányzat Képviselő-testületének a személyes gondoskodást nyújtó ellátásokról szóló 11/2015. (V. 6.) önkormányzati rendelete 11. § (1) bekezdés a) pontja helyébe a következő rendelkezés lép:

*(Szociális alapszolgáltatások keretében étkeztetésre jogosult, aki)*

„*a)* a 65. életévét betöltötte és havi nettó jövedelme nem haladja meg a szociális vetítési alap összegének 400 %-át,”

**4. §**

Mór Városi Önkormányzat Képviselő-testületének a felsőoktatásban tanulók ösztöndíjáról szóló 25/2015. (VI.30.) önkormányzati rendelete 2. § e) pontja helyébe a következő rendelkezés lép:

*(Ösztöndíj iránti kérelmet az a hallgató nyújthat be, aki)*

„*e)* családjában az egy főre jutó igazolt nettó átlagjövedelem a szociális vetítési alap összegének 400 %-át, gyermekét egyedül nevelő szülő személy esetében 500 %-át nem haladja meg.”

**5. §**

Mór Városi Önkormányzat Képviselő-testületének az önkormányzati tulajdonban álló lakások bérletéről szóló 31/2015. (VIII. 31.) önkormányzati rendelete 18. §-a helyébe a következő rendelkezés lép:

**„18. §**

Szociális helyzet alapján az önkormányzati bérlakásra azok a Mór város területén élő magyar állampolgárok, állandó tartózkodásra jogosító személyigazolvánnyal rendelkező bevándoroltak, letelepedési engedéllyel rendelkezők, valamint a magyar hatóság által menekültként elismert személyek és EGT állampolgárok jogosultak, akiknek háztartásában az egy főre számított havi jövedelem nem haladja meg a szociális vetítési alap összegének kétszeresét, gyermekét egyedül nevelő igénylő esetében kettő és félszeresét, egyedülálló igénylő esetén a háromszorosát és lakásproblémáit más módon nem tudja megoldani.”

**6. §**

Mór Városi Önkormányzat Képviselő-testületének az önkormányzati tulajdonban álló lakások bérletéről szóló 31/2015. (VIII. 31.) önkormányzati rendelete 23. § (1) bekezdés a) pontja helyébe a következő rendelkezés lép:

*(Nem jogosult szociális helyzet alapján önkormányzati bérlakásra,)*

„*a)* aki olyan ingatlan, ingó dologgal, továbbá vagyoni értékű joggal rendelkezik, amelynek együttes forgalmi értéke a szociális vetítési alap összegének ötvenszeresét meghaladja, ha annak hasznosítása nem veszélyezteti a vagyonnal rendelkező lakhatási és megélhetési feltételeit, vagy”

**7. §**

Mór Városi Önkormányzat Képviselő-testületének az önkormányzati tulajdonban álló lakások bérletéről szóló 31/2015. (VIII. 31.) önkormányzati rendelete 57. § (1) bekezdés a) és b) pontja helyébe a következő rendelkezések lépnek:

*[Az önkormányzati lakás bérlőjét a (2) bekezdés szerinti eseteket kivéve lakbértámogatás illeti meg, ha]*

„*a)* a bérlő, valamint a vele életvitelszerűen együttlakó hozzátartozók egy főre számított havi nettó jövedelme nem haladja meg a szociális vetítési alap összegének 200%-át, gyermekét egyedül nevelő bérlő esetében a 250%-át, egyedül élő bérlő esetében 300%-át, és

*b)* a bérlő és a vele együtt élők együttesen és külön-külön sem rendelkeznek üdülőtelek vagy üdülőtulajdonnal, beköltözhető, vagy bérbeadható tulajdonjogával, vagy a szociális vetítési alap összegének százszorosát meghaladó értékű egyéb ingatlannal vagy gépjárművel és”

**8. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 12. § (1) bekezdés c) pontja helyébe a következő rendelkezés lép:

*(Lakásfenntartási célú települési támogatásra jogosult az a természetes személy, aki megfelel az alábbi együttes feltételeknek:)*

„*c)* a háztartásban az egy főre számított havi jövedelem nem haladja meg a szociális vetítési alap összegének 250 %-át,”

**9. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 16. § (1) bekezdése helyébe a következő rendelkezés lép:

„(1) Ápolási célú települési támogatásra az a hozzátartozó jogosult, aki a 18. életévét betöltött, tartósan beteg, állandó és tartós felügyeletre szoruló személy otthoni ápolását végzi, és ha az ápoló háztartásában az egy főre számított havi jövedelem nem haladja meg a szociális vetítési alap összegének 100 %-át, egyedülélő ápoló esetén a szociális vetítési alap összegének 150%-át.”

**10. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 21. §-a helyébe a következő rendelkezés lép:

**„21. §**

Kamatmentes kölcsön formájában nyújtott települési támogatásra jogosult az a személy, akinek háztartásában az egy főre számított havi jövedelem a szociális vetítési alap összegének 150 %-át, egyedül élő személy esetében annak 200 %-át, gyermekét egyedül nevelő szülő esetében 175 %-át nem haladja meg.”

**11. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 22. § (2) bekezdése helyébe a következő rendelkezés lép:

„(2) Kamatmentes kölcsön formájában nyújtott települési támogatás mértéke nem haladhatja meg a szociális vetítési alap összegének a 400 %-át.”

**12. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 26. § (1) bekezdése helyébe a következő rendelkezés lép:

„(1) Temetési céllal nyújtott települési támogatásra jogosult az a személy, akinek háztartásában az egy főre számított havi jövedelem a szociális vetítési alap összegének 150 %-át, egyedül élő személy esetében annak 200 %-át, gyermekét egyedül nevelő szülő esetében 175 %-át nem haladja meg.”

**13. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 28. §-a helyébe a következő rendelkezés lép:

**„28. §**

(1) A támogatás mértéke 30.000 Ft, azon kérelmező esetében

*a)* akinek háztartásában az egy főre számított havi jövedelem a szociális vetítési alap összegét nem haladja meg,

*b)* aki egyedülélő vagy gyermekét egyedül nevelő szülő és háztartásában az egy főre számított havi jövedelem nem haladja meg a szociális vetítési alap összegének 150 %-át.

(2) A támogatás mértéke 15.000 Ft, azon kérelmező esetében

*a)* akinek háztartásában az egy főre számított havi jövedelem a szociális vetítési alap összegét meghaladja, de nem haladja meg a szociális vetítési alap összegének 150%-át,

*b)* aki egyedülélő vagy gyermekét egyedül nevelő szülő és háztartásában az egy főre számított havi jövedelem a szociális vetítési alap összegének 150 %-át meghaladja, de nem haladja meg a szociális vetítési alap összegének 200%-át.”

**14. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 31. §-a helyébe a következő rendelkezés lép:

**„31. §**

Gyógyszer-kiadások viseléséhez nyújtott települési támogatásra jogosult, akinek a krónikus betegsége kezeléséhez szükséges gyógyszerekre vagy gyógyászati segédeszközökre felmerülő havi költsége meghaladja a szociális vetítési alap összegének 30 %-át, és

*a)* akinek háztartásában az egy főre számított havi jövedelem nem haladja meg a szociális vetítési alap összegének 150 %-át, vagy

*b)* aki egyedülélő vagy gyermekét egyedül nevelő szülő és háztartásában az egy főre számított havi jövedelem nem haladja meg a szociális vetítési alap összegének 200 %-át.”

**15. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 35. §-a helyébe a következő rendelkezés lép:

**„35. §**

(1) A támogatás mértéke 5000,- Ft azon kérelmezők esetében

*a)* aki egyedülélő vagy gyermekét egyedül nevelő szülő, és a háztartásában az egy főre számított jövedelem a szociális vetítési alap összegének 150%-át meghaladja, de nem haladja meg a szociális vetítési alap összegének a 170 %-át,

*b)* akinek a háztartásában az egy főre számított jövedelem a szociális vetítési alap összegének 100%-át meghaladja, de nem haladja meg a szociális vetítési alap összegének a 130 %-át.

(2) A támogatás mértéke 3000,- Ft azon kérelmezők esetében

*a)* aki egyedülélő vagy gyermekét egyedül nevelő szülő, és a háztartásában az egy főre számított jövedelem a szociális vetítési alap összegének 170%-át meghaladja, de nem haladja meg a szociális vetítési alap összegének a 200 %-át,

*b)* akinek a háztartásában az egy főre számított jövedelem a szociális vetítési alap összegének 130%-át meghaladja, de nem haladja meg a szociális vetítési alap összegének a 150 %-át.”

**16. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 38. § (1) bekezdés c) pontja helyébe a következő rendelkezés lép:

*(Adósságkezelési célú települési támogatásra jogosult)*

„*c)* akinek a háztartásában az egy főre számított havi jövedelem nem haladja meg a szociális vetítési alap összegének 200%-át, és”

**17. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 46. §-a helyébe a következő rendelkezés lép:

**„46. §**

Eseti jelleggel nyújtott rendkívüli települési támogatásra jogosult az a személy, akinek háztartásában az egy főre számított havi jövedelem a szociális vetítési alap összegének 150 %-át, egyedülélő személy esetében annak 200 %-át, gyermekét egyedül nevelő szülő esetében 175 %-át nem haladja meg.”

**18. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelete 50. §-a helyébe a következő rendelkezés lép:

**„50. §**

Meghatározott időszakra nyújtott rendkívüli települési támogatásra jogosult az a személy, akinek háztartásában az egy főre számított havi jövedelem a szociális vetítési alap összegének 150 %-át, egyedülélő személy esetében annak 200 %-át, gyermekét egyedül nevelő szülő esetében 175 %-át nem haladja meg.”

**19. §**

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V. 14.) önkormányzati rendelet 51. § (2) bekezdése helyébe a következő rendelkezés lép:

„(2) A meghatározott időszakra nyújtott rendkívüli települési támogatás havi mértéke nem haladhatja meg a szociális vetítési alap összegének 75 %-át.”

**20. §**

Mór Városi Önkormányzat Képviselő-testületének a gyermekvédelmi ellátásokról szóló 28/2021. (VII. 6.) önkormányzati rendelete 4. § (4) bekezdése helyébe a következő rendelkezés lép:

„(4) Az étkezési személyi térítési díjat, a normatív kedvezményeken túlmenően a polgármester kérelemre csökkentheti vagy elengedheti, ha a család egy főre jutó igazolt havi nettó jövedelme a szociális vetítési alap összegének 110 %-át, gyermekét egyedül nevelő szülő esetén 150 %-át nem haladja meg. Ha az így meghatározott térítési díjat a kérelmező vitatja, annak csökkentése vagy további elengedése végett a díjközléstől számított 8 napon belül a képviselő-testülethez fordulhat.”

**21. §**

Mór Városi Önkormányzat Képviselő-testületének a gyermekvédelmi ellátásokról szóló 28/2021. (VII. 6.) önkormányzati rendelete 13. § (2) bekezdése helyébe a következő rendelkezés lép:

„(2) Amennyiben a térítési díj fizetésére kötelezett családjában az egy főre jutó jövedelem havonta nem haladja meg a szociális vetítési alap összegének 120 %-át, az ellátást térítésmentesen kell biztosítani.”

**22. §**

Mór Városi Önkormányzat Képviselő-testületének a veszélyhelyzeti lakásfenntartást segítő települési támogatásról szóló 39/2022. (XII. 1.) önkormányzati rendelete 7. § (3) bekezdése helyébe a következő rendelkezés lép:

„(3) A kérelmező jogosult a veszélyhelyzeti lakásfenntartást segítő települési támogatásra amennyiben

*a)* 2022. augusztus 1-je óta legalább egy hónapban a villamosenergiát piaci áron vételezte, és a piaci áron vételezett villamosenergia költsége legalább 10.000,- Ft, vagy

*b)* 2022. augusztus 1-je óta legalább egy hónapban a földgázt versenypiaci költségeket tükröző áron vételezte, és a versenypiaci költségeket tükröző áron vételezett földgáz költsége legalább 15.000,- Ft.

feltéve, hogy a háztartásában az egy főre számított havi jövedelem a szociális vetítési alap összegének 450 %-át, egyedül élő személy esetében annak 600 %-át, gyermekét egyedül nevelő szülő esetében 525 %-át nem haladja meg.”

**23. §**

Ez a rendelet a kihirdetését követő napon lép hatályba.

 Fenyves Péter Dr. Taba Nikoletta

 polgármester jegyző

Záradék:

A rendeletet 2023. március 30. napján kihirdettem.

 Dr. Taba Nikoletta

 jegyző